

Bilasiralisεbεn waleyata arajo kama

Marisikalo san 2019, lakurayara san 2024 awirilikalo la

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilasiralisεbεn – Da bε don sigimajɔkow la arajo la cogo di ?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dantigεli**

Sigimajɔkuma caman de bε yen, arajolabaarakεlacεw n’a musow da bε se, ka se minnu ma : hadamadenya kunkankow, sεnε kunkankow, suguyaw damakεɲεni kunkankow, ani dɔwεrεw halibi. Nin sεbεn in bε boli kεrεnkεrεnnenya la, kafoɲɔgɔnya ani bange hakεw kan, fεn minnu bε se ka bɔ o kɔnɔ misali la, o dɔ ye, Sida banakisεko (VIH) ani SIDAko yεrε ye, cεw ni musow ka nεgεkɔrɔsigiko, dukɔnɔɲangata, walima dansagonw kafoɲɔgɔnya la, o n’a ɲɔgɔnna wεrεw.

A ka ɲin ka hakililajigin kε, ko fεn dɔ bε se ka kε mɔgɔ dɔw haminanko ye don o don, o bε se ka kε dɔw fana sigimajɔko ye. O sigimajɔko in sirilen don seko ni dɔnko, diinεko, suguya, si, jɔyɔrɔ hadamadenya kɔnɔ, ladamuko la, adw. O de kosɔn, a ka ɲin, ka hakilito kε lamεnbaacεw n’a musow cogoya la, ka jεmukanw sigi, u mako bε minnu na, k’a kε cogoya la, min b’a to u bε to basigi kɔnɔ, ani k’u sendon jεmukan na u fεrε ma. Nka fana, an ka kεta la, k’an hakili to a la, an kana ɲagami don kow cogoya la, walima ka jogow ni kεcogow jonbolo (kolokolo), minnu tε ɲuman ye.

N’i ye arajo komaɲagannacε.muso ye, n’i bε baara kε jεmukanw kan, minnu bε yiriwaliko kan, an man kan ka ɲinε sigimajɔkow kɔ, ani k’an jigi da k’u bεna se ka ban n’u yεrε ye. Siga t’a la, o ye disidako ye, ka kuma sigimakɔkow kan cogoya la, min b’a to a bε se ka kε kuma ɲuman ani kunnafonidilan ye, min bε lamεnbaa hakili minε, minnu bε bisigiya ɲumanw ni jεlenw di a ma. Arajo komaɲagannacε.muso caman ma kalan sɔrɔ o kuma gεlεn suguyaw kεcogo kan, o la, an ka kan ka sekow yiriwa, minnu b’an dεmεn ka kuma sigimajɔkow kan arajo la. N’an m’o kuma ninnu kε cogoya ɲuman na, an bε sɔn ka fɔɲɔgɔnkɔw wuli, ani ka dingε dun senni kuluw ni ɲɔgɔn cε, minnu ka yecogow tε kelen ye, fo ka se jogow jonbololi ma, k’u kε pɔsɔninw ani fεn juguw ye.

***Cogo di sigimajɔko tɔpɔtɔliko ɲuman bε se ka ne dεmεn ka lamεnbaacεw.musow wasa?***

* A b’a to dannaya ka na, ani lamεnbaacεw.musow hakili sigilen bε kuma arajo la.
* A b’a to lamεnbaacεw.musow ka dannaya ɲuman sɔrɔ, walasa ka se ka ɲininkaliw kε barow kan, u mako bε kunnafoni caman walima laadilikanw n minnu kɔnɔ.
* A b’a to lamεnbaacεw.musow ka se k’u ka dɔnniyaw walanwalan, ka kεcogow ani jogow faamuya, ka sɔrɔ k’u yεrε deli ani ka yεlεma ɲumanw ta.
* A bε se ka dusu don lamεnbaacεw.musow kɔnɔ ka laadilikanw ɲinin sigida kεnεyako dɔnbaalajεw fε, ani kow ɲεdɔnbaa ŋana wεrεw fε.

***Cogo di ka sigimajɔkow baro bɔ koɲuman, o bε se ka ne dεmεn ka jεmukan ɲumanw labεn?***

* A bε dεmεn don dannaya la, kow ɲεdɔnbaa ŋanaw ka erezo (jεkulu) fε, minnu bε baara kε hadamadenya kεnεko an’a yiriwaliko nasira la, olu ye mɔgɔw ye, arajolakumanaw bε se k’u sinsin minnu kan, walasa ka dεmεn don u ka jεmukanw na.
* A b’a to ka se ka lamεnbaacεw.musow baju kolonnenw sigi, minnu labεnnen don yεlεma ɲuman don arajo cogoya la.
* A bε dusu don bεε sendonni kɔnɔ baara bolodali la, lamεnbaacεw.musow sendonnen bε min na kosεbε.
* A bε dusu don jεɲɔgɔnw kɔnɔ ni lakɔliw, gɔfεrεnaman tɔgɔla cakεdaw ye, ani sigida dεmεndonjεkulu minnu ye jεɲɔgɔnw ye, ani ka bolodali suguya caman ani bεrεmakεɲεnen ɲεtaa sabati, min bε sun suguya caman labaara, o barow kεli la.
* A bε se ka arajo jεmukan kεcεw.musow dεmεn, u k’u mabεn ni sariyako jεkuluw ye, kεrεnkεrεnnenya la, n’u bε kumaɲɔgɔnya la ni denmisεnninw ni denmisεnw ye kumaw kan, minnu ye sigimajɔkow ye.

***A bε daminε cogo di ?***

1. Ka fanga ɲεfɔcogo an’a nafa faamuya an bεna kuma sigimajɔko min kan, o kεcogo la.
2. K’i ka jamakulu dɔn : k’a makow an’a diyanyekow dɔn.
3. K’i ka masalakun dɔn : ka ɲεɲininnibaw kε masalakun kan, ani ka da a la, ko nafa bε jεmukan kɔnɔko la i ka jamakulu bolo, u ka se k’u ka yecogow fɔ, ani u kana jogow ani kεcogow jonbolo, k’u kε jugumanw ye.
4. Ka baara kε ni kow ɲεdɔnbaa ŋanaw ye, ani ka yecogo caman ɲinin.
5. Ka kε bonyanikεla ani kɔlɔsilikεla ye kumakan na ani kumaw fɔcogow la, i da bε se minnu ma.
6. Ka labεn ka hakilila makɔnɔ, minnu bε se ka fɔ ɲɔgɔn kɔ, hali i yεrε taw b’o la.
7. Ka kεnε basigilen ani ɲuman sabati kalan kama.
8. Ka janto kε baara labεncogo ka se ka kε ladamuni ani kandili ye.
9. Ka gundo tεmεnsiraw an’a kεcogow dɔn welelenw fanfε, kodɔnbalininw ni tagannenw b’o la.

**Walanwalanni**

* 1. **Ka fanga ɲεfɔcogo an’a nafa faamuya an bεna kuma sigimajɔko min kan, o kεcogo la**

A ka ɲin ka fanga faamuya n’an bε kuma sigimajɔkow kan, walasa ka se k’an tagan binni ma u janw kɔnɔ, kεrεnkεrεnnenya la, yεlεma donni kuma kɔrɔw la, tagannenw jalakili ani laadilikan juguw.

*Fanga* ye seko walima delinanko ye, ka mara kε walima ka fangadigi kε wali jogo kan walima kow kεcogo kan. A ka ɲin ka hakilito kε nin na, ko fanga bε mɔgɔ min na ko dɔw la, a bε se ka kε fanga t’o la ko dɔw fana na, o b’a jira ko kɔnɔko jɔyɔrɔ ka bon.

*Fanga bolicogo* ye fanga tilacogo fanga ye, n’a bε labaara mɔgɔw ani kuluw cε. Fanga bolicogo bε se ka ɲε walima ka juguya. A t’a nɔ na walima a jɔlen t’a nɔ na, o b’a jira ko fanga bolicogo juguw ka kan ka dabila. Fanga bolicogo jugu, misali la, o bε se ka bɔ baliku dɔ la, min bε siran ni maloya labaara, ka sagon dusu donni kan, walasa a ka denmisεnnin ka se ka jogo ɲuman ta.

Fanga bε se ka bɔ sun caman na, kεrεnkεrεnnenya la nafolokow, farikolokow, ladamukow, seko ni dɔnkow ani hadamadenyaw, seko ka se ka danbew ni hakεw, ani yεrεmahɔrɔnya sigi, adw. Misali la, galodugu mɔgɔ dɔ ka fangadigi fanga bε se ka bonya, walima k’a fanga bonya politikiko la, ka tεmεn wula kɔnɔ mɔgɔ dɔ kan. Nka o mɔgɔ kelen wula kɔnɔ, o fanga bε se ka bonya ani k’a ka fangadigi fanga bonya a ka denbaya kan, an’a ka sigida kan. Nafa de bε kɔnɔko la, ni fanga sun dantigεli don, ani n’o b’i bolo ko dɔ la.

Ko dɔw la, fanga bε ye siga t’a la, nka ko dɔw fana na, a dogolen don, wa yebali don ; o t’a jira ko a tε yen. Fanga yeta misaliw la, an bε se ka sariya sigilenw, tεmεnsiraw baara jεɲɔgɔnya dantigεlenw fɔ, adw. Fanga dogolen bε se ka kε o sariyaw ni tεmεnsiraw yεlεmacogo ye. Fanga yebali sirilen don mɔgɔw ka dannayaw kεcogo la fanga la, min bε fangadigi kε jogow ni bεnkanw kan. Misali la, sariya bε se ka dugukolo sɔrɔli hakε di muso ma (fanga yeta), nka a ka sigida maakɔrɔw t’o sariya labato ; sabula olu hakili la ko cεw dɔrɔn de ni dutigiya ka kan (fanga yebali).

Fanga ɲεfɔcogo sabanan ye *fanga kɔnɔko* ye. A bε se ka kε forobako, kεnyεrεyeko walima kelennako ye. Forobako sirilen don mɔgɔw ka baarasɔrɔ la walima u jɔyɔrɔ u ka sigida la. Fεn o fεn bε tali kε forobakunko la, o bεε b’o la. Kεnyεrεyeko ye fεn o fεn bε tali kε denbayako, furuko, teriyakow la, adw. Laban na, kelennako bε tali kε yεrεkanu na ani danyεrεla.

Fanga ye fεn ye, min bε se ka kε siga t’a la, i n’a fɔ fanga bε mɔgɔ min bolo dɔ kan (misali la, dɔgɔtɔrɔ ani banabaatɔ, walima kɔlɔsilikεla ni baarakεla), nka a bε se ka kε siga dɔɔnin fana b’a la, i n’a fɔ faamuyaba bε mɔgɔ min na kafoɲɔgɔnya la ka tεmεn dɔ kan. O de la, k’a dɔn fanga bolicogo ye fεn min ye ani fanga sera ka labaara cogo min na walima ka yεlεma cogoya dɔw la, o b’an dεmεn ka faamuyali kε koɲuman ani ka kumaɲɔgɔnya kε sigimajɔkow kan.

N'i y’i hakilijakabɔ ɲininkali kan, ko fanga de bε jɔnnin bolo ko waleyata dɔ la, fo i ka nin ɲininkali ninnu kε :

* Jɔnnin ye kotigi walima fangatigi ye ?
* Jɔnnin ye ladamunenba ye ?
* Jɔnnin ye basigilenba ye wariko la ?
* Jɔnnin bε sɔn k’a kandi ?
* Jɔnnin bε se ka fangadigi kε walima ka yεlεma don mɔgɔ dɔ ka ɲεnamaya la ?
* Jɔnnin bε se ka balili kε walima ka fεn dɔ di dɔ ma ?
* Jɔnnin nafana hakεw ani hadamadenya sigicogo fε ?
* Jɔnnin kofɔlen don kɔrɔlen, i n’a fɔ kulu walima sigida mɔgɔ dɔ, dannaya bε min kan ?
* Jɔnnin bε se ka ladiyali kε waleya dɔw la walima jogo dɔw la ?
* Jɔnnin ka kan ka kiiri tigε walima ka mɔgɔ dɔ kiimε walima kulu dɔ ?
* Jɔnnin bε ko dajiralenw kɔlɔsi mɔgɔ dɔ, walima kulu dɔ kan ?
* Jɔnnin bε mɔgɔ dɔ, walima kulu dɔ farikolo basigi kɔlɔsi ?
* Jɔnnin bε se ka kunbεnni ka fɔcogo kɔlɔsi ?
* Jɔnnin bε da a la n’a ye ko dɔ kεlen dɔ lakali ?

Ka kεɲε ni jaabi ye i bε min di nin ɲininkaliw ma, i bε se ka dantigεli kε fanga bε yɔrɔ min na. O ka kan ka fangadigi kε sigimajɔkow kεcogo kan, ɲininkali suguyaw i bε minnu kε ɲininkaliw senfε i ka jεmukanw kɔnɔ, laadilikan suguyaw walima jogo suguyaw, sɔn kεlen don minnu ma jεmukanw kɔnɔ sigimajɔkow kan, adw.

I hakili to a la, k’i ye fanga jira, sabula mikoro b’e bolo, wa i bε se ka mɔgɔ kɔlɔsi, min bε kuma i ka jεmukan kɔnɔ, ko dannaya jɔyɔrɔ b’i bolo n’i ka lamεnbaacεw.musow ye ani i bε se ka balili kε walima ka dili kε kunnafoni suguyaw la. Nafa b’a la kosεbε ka faamuyali kε, ko fanga b‘i bolo ani k’a labaara (boli) cogoya ɲuman na.

* 1. **K’i ka jamakulu dɔn : k’a makow an’a diyanyekow dɔn**

Nafa b’a la k’a faamuya ko mɔgɔ kelenna b’a kalan ani ka kuma kunnafoni kuraw kan cogoyaw la, minnu tε kelen ye. Dɔw bolo, kunnafoni kuraw bε se dɔrɔn, ka dɔ fara dɔnniyaw kan walima hakilila minnu bε yen, ani kalan tεmεnsira bεna se gansan ani k’a nɔgɔya. Dɔw fana bolo, masalakun t’olu dɔnko ye fiyewu, A bε se ka kε u tε sɔn walima ka dalilu suguya bεε dɔ jira, ani fo olu k’a faamuya fɔlɔ u yεrε bolomada kεnε kɔnɔ sanni u ka jaabi di. O ye hakilila ɲuman ye ka kunnafoniw dɔn cogoya caman na, minnu tε kelen ye jεmukan kuntaala kɔnɔ, walasa ka se ka lamεnbaacεw.musow hakililaw dɔn, ni sira dili ye u ma u ka saman kunnafoni nɔfε u yεrε ka taacogo la.

Bakurubafɔ la, ni masalakun ye sigimajɔko ye kosεbε, i mako bε jɔ waati la kosεbε, walasa ka se ka ɲininkali suguyaw sεgεsεgε ani ka waati di lamεnbaacεw.musow ma u ka kunnafoniw faamuya, sanni u k’u hakililaw fɔ ani k’u ka ɲininkaliw kε. Lamεnbaacεw.musow bε se ka tɔɔrɔ kosεbε ni pan kεra ɲininkali nafamaw kunnan ani ni waati bεrε tε yen ka sɔsɔli sεbε kε. Ni sɔsɔliba bε ɲininkali kan, fo waati jan ka sɔrɔ walasa ka se ka bεε mankan mεn, kεrεnkεrεnnenya la, mɔgɔ minnu ye dεnkεrεfεbaw ye, i n’a fɔ musow, musomanninw, lujuratɔw, minnu bε yεrεkunkalifayɔrɔw la ani denmisεnninw.

I k’a dɔn waati min na, i ka jamakulu sugandilen bε k’i lamεn, ani k‘i ka jεmukan labεn ka bεn n’o cogoya ye. Jamakulu sugandilen ye jumεn ye ? Waati ɲuman ye jumεn ye walasa ka jεmukan daminε, min b’a to a nafa bε se ka bonya kosεbε ? Lamεnni waati ɲuman ye jumεn ye ? Lamεnbaaw ɲininkaliw de b’o tεmεnsira in lajεya ani k’a sεmεntiya, ko jεmukan ɲumanw bε lamεnbaacεw.musow makow jaabi ani ka jaabi wasalenw sɔrɔ.

N’o bε se ka kε, sɔsɔliw bε se ka labεn lamεnbaacεw.musow ye, walasa ka se k’u ka wasaw hakεw kiimε masalakun suguyaw kan ani ka jεmukan labεncogo ɲuman ɲεɲinin o masalakunw kan. A ka ɲin kulu minnu sen b’a la, k’o dɔw hakililaw ani jigidakow ta ba la kosεbε ani i kana a jate, ko mɔgɔ minnu bεnna fεn minnu kan, k’o ye ɲεtaa sɔrɔlen ye masalakun bεε kan. Fεn min bε se ka jate ɲininkali fitinin ye dɔw bolo, o bε se ka kε jɔyɔrɔba b’o la dɔw fana bolo. O ye tiɲε ye, n’a y’a sɔrɔ kuma bε ka kε ɲininkaliw kan, minnu bε tali kε denmisεnninw ka kafoɲɔgɔnya ni bange kεnεya la. Nafa b’a la fana ka hakililajigin kε, k’i ka lamεnbaa jamakulu dan t’i ka jamakulu sugandilen ye. Misali la, n’i ka cikan jɔnjɔnw bε ɲεsin denmisεnninw ma, baara kεbaa jɔnjɔn wεrεw fana bε ka jεmukan lamεn, kεrεnkεrεnnenya la, denmansaw, ladonbaacεw.musow, lakɔlikaramɔgɔcεw.musow, diinεɲεmɔgɔw ani dɔwεrεw halibi. I ka walanwalanni bε se ka kε nafa ɲuman walima juguman ye i ka jεmukan lamεnbaaw ma. O la, a ka ɲin, i ka lamεnbaacεw.musow ka laɲininw ni bisigiyaw ta ba la, k’u labaara, walasa ka kuntilenna don i ka sɔsɔli kɔrɔ arajo la.

A ka ɲin ka arajo ɲεmɔgɔso ka senkɔrɔmadonni sɔrɔ, sanni i bε sigimajɔkumaw daminε, kεrεnkεrεnenya la, ko minnu na mɔgɔw bε se k’u ka nisɔngoyaw jira, ka cu-cu-cu k’i dala walima sigidalamɔgɔw ka ɲangata k’i sεgεrε. Lamεnbaa dɔw bε se k’u kanga i dadonni ɲε sigimajɔkow kosɔn, kεrεnkεrεnnenya la, n’u hakili la k’o tε bεn olu ka dannayaw kɔnɔ. O man kan k’i siran ka kuma o ko nafamaw kan, nka i mako de bε sɔn ka se i ka arajo ɲεmɔgɔso ka jεn an’a ka senkɔrɔmadonni ma. Ka sɔsɔli kε n’i ka lamεnbaacεw.musow ye masalakunw kan, i b’a fε k’i da don minnu na arajo la, i b’a fε k’u kε cogoya min na, k’i hakili to mɔgɔw ka yecogow la, ani i yεrε n’i jεɲɔgɔnw ka kan ka min kε, ni sigida ye juguman fɔ.

3.  **K’i ka masalakun dɔn : ka ɲεɲininnibaw kε masalakun kan, ani ka da a la, ko nafa bε jεmukan kɔnɔko la i ka jamakulu bolo, u ka se k’u ka yecogow fɔ, ani u kana jogow ani kεcogow jonbolo, k’u kε jugumanw ye.**

I labεn tuma bεε la ni ɲεɲininnibaw ye i ka masalakun kan. Nafa b’a la k’i ka kunnafoniw kε "kεrεsabama" ye, walasa k’u tiɲεtigiya sεmεntiya. O kɔrɔ ye, k’i ka kunnafoniw sεgεsεgε ani k’u fanga bonya ni sun jεlen saba ye a dɔgɔyalenba, min b’a to u bε se ka jɔsen sɔrɔ. Ni lamεnbaacε.muso dɔ ye ɲininkali kε, n’a y’a sɔrɔ i tεna se k’o jaabi ka ɲε, a ka ɲin i k’a jira k’i dalen tε a la k’o jaabi ɲuman b’i bolo, nka k’i bεna kunnafoni ɲuman ɲinin ka di, ani ka tεmεn ni sɔsɔli ye dakun nata la. Nka ni lamεnbaacεw.musow de b’a fε ka jaabi kolonw sɔrɔ ten, o bε sɔn ka juguya u ma, fo ka kε ko jugu ye u bolo.

 Ɲininni kεcogo ka ca :

* Sεbεnw kalanni (kunnafonisεbεnw, laselisεbεnw ani koɲεɲininsεbεnw kalanni) b’a to i ka se ka faamuyaliba ani jigidako sɔrɔ masalakun kan ani.
* Ka dεmεn don ladamuni na ani ka ɲininkaliw lajεya, lamεnbaacεw.musow ma da minnu na.
* Ɲininkali minnu bε kε i kelen a tigi kelen ko dɔnbaa ŋanaw fε, o bε se ka kuntilennaw di, ka hakilila di kow kεcogo kan marayɔrɔ la ani ka labεnni kulu dεmεn ka kεcogo waleyata bεnkan ta jεmukan kama.
* Taali ɲε da sigida porozew kan, o bε mɔgɔw ka ɲεnamaya kεcogo jira ani k’a to labεnni kulu k’a yεrε deli gεlεyaw la, minnu b’u ɲε sira la.

Misali la, n’i bε jεmukan labεn denmisεnninw ka garijεgεko (kɔnɔbarako) kan, ɲεɲininni fεεrε minnu kofɔra sanfε i kɔrɔ, i bε se k’o bεε labaara, walasa k’i dεmεn dakunw labεncogo la ka tugu ɲɔgɔn kɔ koɲuman. O dakunw baju jatew ta ko kan, ani da doncogo hadamadenya cogoya la, ka faranfasiyali kε ani ka dɔnniyaw labaara ani muso denmisεnw ni musomanninw makow. Ko dɔnbaa ŋana hakilila b’a to i ka se ka hakililaw jira, minnu ka ɲin denmisεnnin garijεgεtigiw ani musomannin denbatigiw ma, ani ka senkɔrɔmadonni lase u ma ani laadilikanw denmansaw ani denbaya mɔgɔ tɔw ma, kεrεnkεrεnnenya la denfa denmisεnw. Dakun min ɲεsinnen bε denmisεnninw ka garijigεko ma, o kɔnɔ, a ka ɲin ka faranfasiyali kε bangekɔlɔsi lasɔrɔli nafa kan, ka fara a kan, ko kafoɲɔgɔnya sira ye farati ye ka dɔ fara Sida banakisε sɔrɔcogo kan ani kafoɲɔgɔnya bana yεlεmata tɔw. Nafa b’a la fana, ka fεεrεw da kεnε kan, minnu b’a to musomannin denbatigiw bε se ka tεmεn n’u ka kalanw ye cogo min na, ani ka fεεrε di u ma o kεcogo la, walasa k’u hakili sigi u ka sini ɲεsigili la. A bε se ka kε da tεna se ka don kunnafoni bεε la koɲuman lεrε kelen jεmukan kɔnɔ. O la, a ka ɲin ka jεmukanw labεn ka tugu ɲɔgɔn kɔ, gεlεya minnu bε musomanninw kan, o hakε an’a cogoyaw la, min b’olu ta ba la,

Jεmukan labεntɔ, a ɲuman ye ka mɔgɔ caman ka yecogow ani sinikow ta ba la kosεbε jamakulu la. U ka dɔnniyaw baju kan, mɔgɔ minnu tε bɔ yɔrɔ kelenw na, olu ka famuyacogo tε se ka kε kelen ye masalakun kelen kan. Misali la, siya buruju, ladamuni hakε, si ani suguya bugunnatigε, olu bε fangadigi kε bεε kεcogo kan ni masalakun kelen ye. Labεnni kulu ka kan ka danfaraw ta ba la jamakulu bisigiyalen kɔnɔ, n’a bε jεmukan labεn.

An bεna se k’an banba kosεbε dannaya nafa, dannayako ani sira jεlen donni kan. Ni sigida ma da a la k’a bε se ka kunnafoni sɔrɔ ka bɔ sun jεlen na, a tεna baara kε n’o ye. N’i ye jεmukan kεbaacε.muso kura ye, walima ni e ye cε.muso kura ye arajo la ani n’a y’a sɔrɔ i ma dannayasira don fɔlɔ i n’i ka jamakulu cε, fo i ka waatinin sɔrɔ, walasa i ka se ka sira don i n’i ka lamεnbaacεw.musow cε. Dannaya tε sin ka dilan don n’a dugu jε. Nka kunnafoni falenni kow kan ani yecogo suguya caman wolomani kow cogoyaw kan, o b’a jira i lamεnbaacεw.muso la, fo i ka babugu baara kε, walasa i ka se ka jεmukan ɲuman labεn, min nafa bε se u ma.

Nafa b’a la fana, ka dannayasira don i ni mɔgɔw cε, i bε minnu ɲininka ; kεrεnkεrεnnenya la, n’o mɔgɔ ninnu ka dɔnniya ka bon masalakun in kan ani/walima ni kodɔnbalininw don. O bε se ka waatinin ta, walasa dannaya ka se ka don a’ ni ɲɔgɔn cε, a hakili ka sigi n’i ye ɲininkali kɔnɔ arajo la. Mɔgɔ dɔw hakili bε sigi kosεbε, n’a y’a sɔrɔ i kɔnna ka ɲεfɔli k’u ye ɲininkali taabolo kan, ani i bεna ɲininkali minnu k’u la. Dɔ hakili bε sigi kosεbε ni teri b’u nɔfε walima baliku dɔ, u dalen bε min na ɲininkali kɔnɔ. I sigimajɔ n’i ka ɲininkali kεtaw ye.

* 1. **Ka baara kε ni ko dɔnbaa ŋanaw ye ani ka yecogo suguya caman sεgεsεgε**

K’a ɲinin ka sira kologεlεnw don i ni mɔgɔw cε, minnu sen b’a la, n’olu ye sigida ko caman kofɔ an’i n’u bε yecogo suguya caman falen. O bε se ka kε ko dɔnbaaw, gɔfεrεnaman baarakεlaw, jεkulu minnu bε baara kε sigimajɔkow kan, politikimɔgɔw, wulikajɔlaw ani sigidaw ɲεmɔgɔw walima diinεɲεmɔgɔw. U ka kan ka kε suguyaw, siw jɔyɔrɔfalaw ye, ani kulu sigilen kulu tɔw cε la, o b’o la. Sigi tε se ka kε k’i makɔnɔ, k’i ye kodɔnbaa ŋana ye ko bεε la, nka n’i y’i ka ɲininniw kε ka ɲε, i bεna a dɔn i ka kan ka ɲininkali min kε, ani jɔnnin kun. Ani i bεna a dɔn ɲininkali kεrεnkεrεnnen minnu ka kan ka kuntilenna don mɔgɔ fanba kɔrɔ ; minnu bε baara kε ko kan, i y’i da don min na.

Kulu la, i bε fεεrεw labεn walasa ka se ka sɔsɔli bεrεmakεɲεnenw ani tiɲεw, minnu bε mɔgɔ suguya caman ka yecogow ni sinimakow ta ba la, ninnu b’o la misali la, suguyaw, si hakε kelen mɔgɔw, siya burujuw walima seko ni dɔnko, ani hadamadenya ni nafoloko kuluw.

Misali la, Koronawirisiko (COVID-19) waati la, diinεɲεmɔgɔw ani sigidaw ɲεmɔgɔw ye jɔyɔrɔ ɲuman fa nunnabiri (masiki) donni, furancε donni mɔgɔw cε ani boloci ɲεtaa la.

* 1. **Ka kε bonyanikεla ani kɔlɔsilikεla ye kumakan na ani i bε kuma fɔcogo minnu labaara.**

I k’i ka sigimajɔ masalakun cogoya ta ba la ani ka kuma ani kuma fɔcogo min bε bεn, o labaara bonya kɔnɔ. Kuma fɔcogo dɔ bε yen, olu bε se ka dεnkεrεfε kε walima ka kuluw walima tagannen dɔw jogin, n’a ma ɲε ko e ye kumakεlacε.muso ye, a ka ɲin i ka da a la k’u bε ka daɲε ɲumanw labaara. Yεlεma bε don kuma fɔcogo la ; fεn dɔ fɔcogo tun ka ɲin fɔlɔ, jεn tε kε n’o ye sisan. I kana kumaw fɔ, minnu bε jate malobaliya kumaw walima kumaw ye, minnu bε mɔgɔ tɔɔrɔ. I kana kuma fɔ, min bε kuma kɔrɔw ni ko kɔrɔw la jonbolo (kolokolo) ka taa a fε.

Misali la, daɲε min ye "bɔnεnen" ye, o min tun bε fɔ kosεbε mɔgɔ caman fε, o b’a jira ko mɔgɔ ye tagannen ye ka kɔn fεn bεε ɲε, sugandilen walima fεn dɔ. Sida banakisε (VIH) bε mɔgɔ minnu farikolo la, a bε se ka kε olu t’u yεrε ye i n’a fɔ tagannenw, ani bin kεra mɔgɔ min kan kafoɲɔgɔnya sira fε, a bε sɔn ka diya o ye, a ka wele "tagannen kafoɲɔgɔnya ma" ka sagon bɔnεnen kan. Fɔcogo "bɔnεnen" bε fangadεsε ani kεbaliya jira. O tε dεmεn don cεw.musow furakεli tεmεnsira la, minnu b’a ɲinin ka segin k’u ka ɲεnamaya kɔlɔsili daminε.

Yεlεmani misεnnin misali caman bε yen, i bε se ka minnu fara i kumacogo kan i ka jεmukan kɔnɔ ani nafa bε se ka sɔrɔ minnu na i ka lamεnbaacεw.musow kan an’u jogow n’u kεcogow kan ka ɲεsin o sigimajɔkow ma. O ye masalakunw ye, da ka kan ka don minnu na ni sεbε ye, a kε ni yεlε ye, hali ni tuma dɔw la, yεrεlabila kojugu bε se k’i lamεnbaacε.muso an’i ka jamakulu hakili sigi.

I ka kuma fɔcogo dɔw fεgεn ; i n’a fɔ "cεmanninw bεna kε cεmanninw ye", "i kana i ka dantεmεnko kε", "muso de ka kan k’a wasa don denmisεnninw na" walima fɔcogo fεn o fεn tε ko ɲumanba ye, n’o bε dεmεn don ko kɔrɔw, kuma kɔrɔw ani banni na suguya dɔ la. Ko ɲumanw ye, wa u bε hakilila jonbolo fana, min b’a jira ko musow bɔgɔ ka fεgεn kosεbε/walima k’i ni cεw dama man kan ani ɲangata ka ɲεsin u ma, k’o bε bεn.

K’a to i hakili la, i kana mɔgɔ bɔnεnen kɔrɔfɔ. Kana a ɲinin k’a dɔn, munna nin ye tagannen sɔrɔ, a welelen walima dusu donnen a kɔnɔ a ka ɲεfɔli kε gεlεya min y’a sɔrɔ, bana min y’a sɔrɔ, adw. A ɲinin k’i sinsin furaw kan ani ka tagannenw senkɔrɔmadon, ka ɲεfɔli k’u ye, cogo min na, u bε se senkɔrɔmadonni cakεdaw lasɔrɔ, ani cogo min na, u bε se ka to basigi ani kεnεya kɔnɔ.

I ka koɲεɲininw bεna a to i ka kuma fɔcogow faamauya, i bε minnu labaara sɔsɔliw senfε, nka, i bε se fana ka ɲininkali kε ko dɔnbaa ŋanaw na walima i bε mɔgɔ minnu ɲininka, u k’i dεmεn ka faamuyali kε daɲε dɔw fɔcogo la sigida la walima daɲε yεrε min ka ɲin a la kosεbε kan dɔ la.

A ka ɲin k‘i hakili to a la, tuma dɔw la, i bε mɔgɔ minnu ɲininka arajo la, olu bε fɔcogo dɔw labaara, minnu bε se ka kε sisan fɔcogow ye, walima u tε sanga la bilen. Kεrεnkεrεnnenya la, ko dɔnbaa ŋana welelenw, mɔgɔ minnu ka dɔnniya ka bon a ko la ani jamakulu mɔgɔ dɔw. I bε misali di ni fɔcogo ɲuman ye, i yεrε b’a ŋaniya k’o fɔcogo in labaara i yεrε ma, nka i bε mɔgɔ tɔw to yen, u ka kuma cogo min ka di u ye. A ɲεna, ni mɔgɔ welelen min ye ɲuguntɔ kuma\* fɔ, ka malobaliya kuma fɔ, ka walanwanni jεgεnnenw kε ka ɲεsin mɔgɔ dɔ, walima kulu dɔ ma, walima k’a ka arajo hakεw lagosi cogoya dɔ la, i ka kan ka ko dɔ k’o la.

I bε nin ɲininkali ninnu kε, n’i y’i miiri kan na ani fɔcogo la : Kan jumεn na lamεnbaacεw.musow b’a fε ka kunnafoniw sɔrɔ ? Fɔcogo jɔnjɔnw ye jumεnw ye ka kεɲε n’o masalakun ye o kan in na ? Yala ne tε fɔcogo dɔw faamauya wa ? Ne bεna o fɔcogow dannatigεli an’u ɲεfɔli kε cogo di n ka jεmukan kɔnɔ ?

A jilaja i kana baarakεminεn labaara, min labεnnen bε waleyali kama, kuma ni nɔgɔya ye walima kan wεrε la. Kεrεnkεrεnnenya la sigimajɔkow la, lamεnbaacεw.musow b’a fε k’u yεrε bugunnatigε mɔgɔw ye, nin ko suguyaw dɔnniya bε minnu na ani (sugandili la) n’u bε kuma olu kan.

* 1. **K’i labεn ka hakililaw makɔnɔ, minnu bε se ka fɔ ɲɔgɔn kɔ, hali i yεrε taw b’o la**

I kana kiiri tigε. E hakili tε tiɲε ye diyagoya la, hali ni jama fanga sɔnnen don o ma, wa o dɔrɔn tε hakilila ye. I ka kε bonyanikεla ye tuma bεε la kumaɲɔgɔnyaw senfε ni mɔgɔw ye, ko dɔnniya bε minnu na, nka kεrεnkεrεnnenya la, i b’o to i hakli la, n’i bε ka kuma masalakun kan, i fari foninen tε ni min ye, walima n’i ma sɔn mɔgɔ ɲininkalen dɔ ka yecogo ma. I kana ɲinε tuma bεε la, ka wele bila koɲagannacε.muso dɔ ma, walima kunnafonidila welelen dɔ, k‘i dεmεn dakun labεnni na, ni sigimajɔ masalakun dɔ don, i hakili t’a la k’i bε se ka min walanwalan ni wasa ye.

Walasa ka jεmukan labεn sigimajɔko dɔ kan, arajolakumakεlacεw.musow ka kan ka ɲininnibaw kε ani ka ɲininkaliw labεn, minnu b’a dεmεn ka danfara don ko kεlenw yecogow ni ɲɔgɔn cε, danbew bε minnu kɔnɔ.

*Ko kεlenw* ye kunnafoniw ye, minnu bε se ka kɔlɔsi walima ka jate – misali la, jatew, tariku donw, yɔrɔw, adw. Fɔcogow don, an b’a dɔn minnu ye tiɲε ye walima an bε se ka minnu tiɲεtigiya sεmεntiya, ani n’u tε wuli (yεlεma), a kεra u kεbaa fεn o fεn ye. *Danbew bε yecogo minnu kɔnɔ, n’olu don,* olu labεnnen don mɔgɔw ka dannayaw kan ani/walima yecogo falennenbaw.

Musow ka nεgεkɔrɔsigi ye masalakun misali ye, min na, ko kεlenw ni mɔgɔw yεrε ka hadamadenya yecogow, walima walangatalenbaw, olu bε se ka kε suguya caman ye – hali cogoya minnu tε kelen ye waleya welecogo la, o b’a jira ko masalakun don siga bε min na. O la, fɔɲɔgɔnkɔ bεna laadaw (danbew) ni farikolo, hakili ɲangatali (ko kεlenw) daliluw cε. Ka ko kεlen kɔlɔlɔ jira a kεbaaw la, o ye mɔgɔ caman hakili minε, fo u y’a jira ko ka yεlεma don a kεcogo la ani/walima k’a dabila pewu. Ka tagannencεw.musow ka lakaliw mεn nεgεkɔrɔsigi kɔlɔlɔw kan u ka ɲεnamaya kɔnɔ, o fana ye fεεrε ɲuman ye, ka yεlεma don ko cogoya la.

I kana sɔn welelencεw.musow walima lamεnbaacεw.musow ka walanwalanni jεgεnnenw kε, walima ka dɔgɔyama kε. Komaɲagannacε.muso jɔyɔrɔ ye ka nɔgɔya don sɔsɔli dayεlεlen na, ani ka kalankεnε ni hakilila falenw basigi. Hali e yεrε, n’i ka jεmukan mɔgɔ dɔ walima lamεnbaacε.muso dɔ y’i wele, k’a ma sɔn dɔ ka kuma ma, a ɲuman ye i kana a to mɔgɔw ka nisɔndiyaw walima nisɔngoyaw ka kεnε minε kumaw na walima ka balamini i n'i seko cε sɔsɔli dayεlεlen sɔnɔgɔyali la ani tilennenya.

Nka waati dɔw kɔni bε yen, komaɲagannacε.muso ka kan ka kuma a la, a tε dan sɔnni ma hakililaw ma – misali la, ni tagannencεw.musow kɔrɔfɔra ɲangatali la, min dara u kan, ni dusu donna ɲangatali kɔnɔ walima ni ɲuguntɔ kɔrɔfɔ\* kεra, ni kunnafoni kolon walima laseli jugu falenna, adw. N’o kεra dɔrɔn, komaɲagannacε.muso ka kan ka sɔsɔli kɔlɔsi a yεrε sagoya la. Walasa ka se ka kalan ɲεtaa don ba la, Komaɲagannacε.muso ka kan ka ɲεfɔli kε, minnu walanwalanni kεlen don dɔgɔyama ye ani k’o tε bεn. O siratigε la, komaɲagannacε.muso bε cikan jεlen di : kuma ani nin hakilila suguyaw tε bεn yan.

I jɔyɔrɔ fɔlɔ ye k’i to komaɲagannaya la, o ye ka sɔnɔgɔya don sɔsɔli la mɔgɔw, ani kuluw ni ɲɔgɔn cε, ani ka kalankεnε ni hakilila falenw basigili sabati. Walasa ka se k’o kε, i bε se ka ɲininkaliw kε dɔ farali la faamuyali kan, ani ka kuntilenna di sɔsɔli ma cogoya dɔ la. Ni komaɲagannacε.muso bε walanwalanniw kε, olu ka kan ka kε tiɲε ye tuma bεε la, faranfasiya ani ladamuni jɔyɔrɔ ka ye u la. I yεrε hakililaw kεra cogo o cogo, i tε arajo la walasa k’i ka denbaya, i ka diinε, i ka siya, walima i yεrε ka yecogo kofɔ. I jilaja ka se i yεrε la, i ka ko kεlenw kofɔli kε ka jεya ani ka faranfasiyali ɲininkaliw kε. I kana ɲinε fana, ka arajo ka ko daminεni politiki faranfarasiya ka fara arajo taabolow kan.

* 1. **Ka kεnε basigilen ani ɲuman sabati kalan kama.**

N’i b’i da don sigimajɔkow la, a wajibiyalen don lamεnbaacεw.musow ka ye basigi kɔnɔ kosεbε, walasa k’u ka dɔnniyaw an’u hakililaw falen, ani ka ɲininkaliw kε, k’a sɔrɔ u ma siga k’u bεna kiiri o la, walima ka bagabaga. Fo dusu ka y’i la kosεbε k’i hakilila fɔ, walima ka tariku dɔ lakali ; kεrεnkεrεnnenya la, jεmukan min bε kε ni telefɔninaweleliw ye. I jilaja kumakεlaw ka se ka bisimila ka ɲε, ani k’u fo u ka fɔlenw na.

A ka ɲin ka kuma ka nɔgɔya ni faamuyaliko ɲuman ye, i mana fɔcogo labaara, walima dɔgɔtɔrɔw ka kuma fɔcogo dɔ, walima dɔnniya ta, lamεnbaacεw.musow tε min faamuya, walima n’a b‘u galabu kari. Komaɲagannacε.mmuso ka kan tuma bεε la, ka dεmεnni kε ani ka dusu don welelikεla kɔnɔ, walima ɲininkalen, ni faranfasiyali ɲininkaliw ye, ani ka waati ɲuman di a tigi ma a ka se k’a hakilila fɔ. Komaɲagannacε.muso ka kan fana, ka ko dɔnbaa ŋanacεw.muosw welelenw ɲininka, u ka ɲεfɔli kε, walima ka misaliw di ni welelenw ye fεεrεlakuma fɔ, walima ka kuma faamuyabali dɔ fɔ.

A ɲuman ye ka kankarimadali kε kabini jεmukan daminε na, walasa jamakulu ka labεn ka sigimajɔkow lamεn, da donna minnu na, ani k’a dɔn, ni mansa dɔ ka bilasirali b’a kun bɔ. Masalakun, i n’a fɔ binkanni kafoɲɔgɔnya nasira la, ani dansagonw kafoɲɔgɔnyako la, olu bε se ka kε sigimajɔkow ye. Musow bolo kεrεnkεrεnneya la, o sigimajɔkow bε se ka hakililajiginw lase u ma u yεrε ka dɔnniyaw kan ani u ka kan ka minε ni hinε ni makari ye ani faamuyali. N’o bεnkan jɔyɔrɔ in ma fa, segin bε sɔn ka k’o kan ka caya, misali la, jεmukan bε to ka tigε ka lagamuni minnu kε, olu kɔfε. I bε se, misali la, k’a fɔ ko "jεmukan nata la, sɔsɔliw bεna kε binkanni kan kafoɲɔgɔnya nasira la, o lamεnni bε sɔn ka nɔgɔya. A bε se ka kε, o tεna bεn bεε fana ma".

* 1. **Ka janto kε baara labεncogo la, a ka se ka kε ladamuni ani saman bε kε min nɔfε.**

Bolodali fan dɔ ye ka baara kuntaaa bεrε bεnnen dantigε ɲininkaliw kama, i bε min dajira, n’a bε kuma o kan. Cogoya ɲumanw na, baro kεli tele la ni lamεnbaaw ye, mɔgɔw bε saman o nɔfε kosεbε, a b’u bila ka sɔsɔli kε u ka mεnnenw kan. O baro suguyaw kεbaa ɲumanw b’a wajibiya fεn caman ka sɔrɔ a kɔnɔ, ka to ka fɔ ɲɔgɔn kɔ, ani ka muɲun ɲɔgɔn kɔrɔ. Sariya lakika tε yen da donni na sigimjɔkow la arajo la. A kɔni ka ɲin ka ko caman don arajo ka waati senkɔrɔ, walasa ka se ka kunnafoniw falen sigimajɔkow kan.

Kunnafoni labεncogo misali dɔw filε i ka kan ka minnu n’u nafaw labaara :

* Wula ni lagamuni surun (ni dɔnkili ye walima a gansan) : olu mimεni ka nɔgɔ hakili la ani u bε se ka gansi tuma dɔw la. U nafa ka bon cikan jɔnjɔn dɔ lakananni na min sugandira.
* Arajolaɲɔgɔlɔnw : U b’a to ɲininkaliw ka se ka kε kεrεnkεrεnnenya la, ko tε ɲε minnu kɔ, n’u bε se ka gεlεya se mɔgɔ dɔw ma, a ɲɔgɔnna ye minnu sɔrɔ ka tεmεn. Lamεnbaacεw.musow ka nafa ye ka sigimajɔkow dɔn ko bisigiyalenw fε.
* Sinimanninw : Olu ye mɔgɔw ka dɔnniya yεrε-yεrεw jiracogo ɲuman fεεrε ye, jamakulu b’a yεrε bugunnatigε ye min kɔnɔ.
* Ɲininkaliw : Olu ye an ka arajo jεmukanw kolow ye. Kunnafoni ɲinin ɲininkaliw ani lakalili, olu ye hakililaw ye, walasa ka se ka jatew ni kεcogo falen, mɔgɔw bε se ka minnu ta ka senkɔrɔmadonni ɲinin n’u ye, dɔnniyaw ani hakilijakabɔw ko kεrεnkεrεnnenw kan, adw.
* Sigikabarow : O ye fεεrε ɲuman ye yecogo suguya caman lamεnni kama, walima dɔnniyaw ko kεrεnkεrεnnen dɔ kan.
* Telefɔnifεbarow : O ye dusu donni fεεrε ɲuman ye lamεnbaacεw.musow kɔnɔ, ka ɲininkaliw kε, walima k’u ka dɔnniyaw falen.

Jεmukan fεn o fεn mana kuncε, i n’i ka labεnni kulu ka kan ka dakun kiimε, walasa k’a’ fangaw an’a’ dεsεkow dantigε, ani ka kiimεni kε, cogo min na yεlεma ɲuman bε se ka don jεmukan nataw cogoyaw la.

A bε se ka ɲε fana, ka kɔlɔsili tɔgɔsεbεn kε, walasa k’i hakili jigin ko kunbaba kεtaw la bolodali senfε ani i ka jεmukan waleyali kɔnɔ. Kεrεnkεrεnnenya la, ni sigimajɔkow gansili ye ko kura ye walima n’i ma deli u la kosεbε, o bε sɔn k’a to i ka jigi sigi sɔrɔ ani ka deli ko kεcogo la ka tεmεnsiraw boloda ani u kεwaatiw.

* 1. **Ka gundo tεmεnsiraw an’a kεcogow dɔn welelenw fanfε, kodɔnbalininw ni tagannenw b’o la**

N’i b’i da don sigimajɔkow la, a ka ɲin sun ma, ka to gundo la, kεrεnkεrεnnenya la, n’a sigalen don ko farati dɔ bε se k’a sɔrɔ, kɔlɔlɔ jugu bε min na n’a ye a ka dɔnniya falen arajo la, i n’a fɔ cu-cu-cu a nɔfε walima ɲangatali. Yamaruya ka kan ka di o sunw falenni kama gundo la. Sanni i ka jεmukan fili fiɲε fε, walima ka ɲininkaliw ta ka bila gansili kama, i bε kumaɲɔgɔnya kε ni kunnafoniw tigi ye fɔlɔ, n’a y’a sɔrɔ a bε jεn n’u falenni ye, n’u fɔli ye. O y’a kεcogo ɲuman ye, sabula a da bεna se walanwalanni dɔw ma, min b’a to u ka tariku bε kε ɲuman ye, nka, a tε caya bugunnatigεli ma. N’a tigi y’a jira ko a bε se ka dɔn hali a kan fε, i b’i jilaja ka nin labεncogo in labaara : [format "converse enregistrée"](https://training.farmradio.fm/how-to-produce-a-tape-talk/), o kɔnɔ, kunnafonidila bε tariku fara ɲɔgɔn kan, a ye min sɔrɔ ɲininkali senfε. Ni baara fεεrε ɲumanw b’i bolo, i bε se k’a tigi kan yεlεma walasa ka se k’a dogo. I bε se fana, ka ɲininkali fara ɲɔgɔn kan ani k’a ɲinin ko kεbaacε.muso dɔ fε, o k’a kan don jaabi kɔrɔ mɔgɔ ɲininkalen yεrε nɔ na. O cogoya ninnu dɔ la, a ka ɲin ka lamεnbaacεw.musow ladɔnniya, ko a tigi bε ka jaabi di dogo la, ko fɔtaw bayεlεmanen de don walima ko kεbaacε.muso dɔ de kan b’a kɔrɔ. jεlenya ka ɲin kosεbε a ko la.

Hali n’i ye kunnafonidila ye, i ka kan k’i janto i yεrε la kosεbε sanni i ka yamaruya di a tigi ma, a k’a ka kunnafoniw falen walima a hakililaw, dogo la, i ka jεmukan hukulu kɔnɔ arajo la. Mɔgɔ welelenw man kan cogo si la, ka yamaruya k’u hakililaw di, minnu bε dan karili kε, walima minnu tε bonya kɔnɔ ; a bεε bε kε dogo la.

Ni denmisεnw ye denmisεnninw ye k’u "si hakε ma se balikuya" ma kosεbε (n’o ye tuma dɔw la san 18 ye, nka n’o tε kelen ye jamana bεε la), a ɲuman ye ka denmisεnnin in mansaw walima a ladonbaaw hakilila ɲinin fɔlɔ, sanni i k’a yamaruya a k’a hakililaw falen jεmukan kɔnɔ arajo la. Bεnkan jεlen b’a wajibiya fana, i ka denmisεnninw ladɔnniya, minnu bεna u sendon baro la, k’u mankan bε se ka ta, k’u kan gansi ani k’u ka sigida mɔgɔ caman, fo yɔrɔ wεrεw la, olu k’a mεn. I kana denmisεnninw bugunnatigε fɔ fiyewu n’i m’u ka yamaruya sɔrɔ o la. Denmisεnninw yεrε kunkan kunnafoniw, misali la telefɔni nimɔrɔ, u bugunnatigε erezo sosiyow kan, u lasɔrɔcogo walima u ka buwati « imεli », olu man kan fiyewu ka gansi.

**Ne bε se ka kunnafoni wεrεw sɔrɔ minnu da doncogo la sigimajɔkow la arajo la?**

1. Diɲε wula kɔnɔ arajo. *Da donni sigimajɔkow la*. Kalangafe. www.farmradiotraining.org
2. Afiriki musow ka yiriwali ni kumaɲɔgɔnya erezo (FEMNET), 2019. *FEMNET SRHR Media Training Manual*. <https://femnet.org/wp-content/uploads/2020/02/FEMNET-SRHR-Media-Training-Manual-2019.pdf>
3. Arbee, N. 2021. *I ka kan ka min fεgεn laselisεbεnw kɔnɔ mɔgɔ dεnkεrεfεw kan*. IJNET. https://ijnet.org/en/story/what-avoid-when-reporting-marginalized-people
4. Healey, J., 2020. *Trauma Reporting: A journalist's guide to covering sensitive stories*. Routledge https://www.routledge.com/Trauma-Reporting-A-Journalists-Guide-to-Covering-Sensitive-Stories/Healey/p/book/9781138482104
5. Healey, J. Don t’a la. *I ka baara kε, a kε koɲuman, i kana juguman kε*. Kunnafonidila ɲuman ka erezo. https://ethicaljournalismnetwork.org/trauma-reporting-journalists-guide-to-sensitive-stories
6. Howard, R., et Rolt, F., 2005. *Radio Talkshows for Peacebuilding: A guide*. Tako filanan. https://www.sfcg.org/émissions/rfpa/pdf/Talkshows\_EN\_color.pdf (451 KB)
7. Ipas, 2019. *Ka kunnafoni ɲuman tilennenw sεbεn : laadilikanw kunnafonidilaw ma, minnu bε baara kε kafoɲɔgɔnya ni bange kεnεya hakεw kan*. O bε sɔrɔ nin sira in telesarasili fε : https://www.ipas.org/resource/tips-for-journalists-covering-sexual-and-reproductive-health-and-rights-issues/
8. Luce, Ann, 2019. *Ethical Reporting of Sensitive Topics*. Routledge. https://www.routledge.com/Ethical-Reporting-of-Sensitive-Topics/Luce/p/book/9780815348665
9. Mammadzada, N., 2023. *Ka mununmunun laselisεbεnw kɔnɔ sigimajɔkow kan : A journalist's guide*. Empoword Journalism. https://www.empowordjournalism.com/all-articles/navigating-sensitive-reporting-a-journalists-guide/
10. Miller, N. S., 2022. *Trauma-informed journalism: Nin ye mun ye, munna a ka ɲin laadilikanw waleyali la*. The Journalist's Resource. Harvard Kennedy School Shorenstein Center on Media, Politics and Public Policy. https://journalistsresource.org/home/trauma-informed-journalism-explainer/
11. Faso tɔgɔlamɔgɔ minnu ɲεsinnen bε kafoɲɔgɔnya ɲangataw ma, 2017. *Laselisεbεn kafoɲɔgɔnya ɲangataw kan : Laadilikanw ka ɲεsin kunnafonidilaw ma*. https://www.nsvrc.org/sites/default/files/2017-03/nsvrc\_tip\_sheet\_reporting-on-sexual-violence-tips-for-journalists.pdf
12. Nkuna, M. S., Mandla S. Nkuna : *Radio Production Toolkit*, gasnisra l'Institute for the Advancement of Journalism. (o papiyelama dɔrɔn bε sɔrɔ)
13. Radio Regen, 2005. *Ja buwati sigida arajo kama*. http://www.communityradiotoolkit.net/
14. Sonke Gender Justice and Health E-News, 2017. *Ka ɲεfɔli kε ɲangata kan, minnu sinsinnen don suguya ma : Bilasiralisεbεn min ɲεsinnen bε kunnafonidilaw ni sεbεnnikεlaw ma*. https://ci.uct.ac.za/projects-reporters-resources-violence-against-children-media-guidelines/reporting-gender-based
15. Yahr, N., Don ma k’a la. *Munna ne ka kan k’o fɔ aw ye ? A Guide to less-extractive reporting*. Cakεda ɲuman kunnafoniko la. Wisikɔnsini-Madisɔn Uniwεrisite. https://ethics.journalism.wisc.edu/why-should-i-tell-you-a-guide-to-less-extractive-reporting/#1553012465440-09f3157c-95bb

***Ɲεfɔliw***

*Ɲuguntɔ kuma :* Ɲuguntɔ kuma ye kuma ye, min bε mɔgɔ walima kulu dɔ minε, k’a bagabaga walima k’a nεni ka sinsin a ka fasodenya baju, a ka siya, a fari ɲε, a ka diinε, a ka cεya walima musoya, a suguya bugunnatigε, a daamudacogo kafoɲɔgɔnya sira fε, walima a ka lujura kan.

## Foliw

Dεmεnbaaw ye : Geyili Wayiti, Sigida kεnεyako dɔnbaa ŋana kεnyεrεye, Kapu Tawɔni, Afirikidisidi

Lakurayabaa : Wijayi Kudefɔri, Sεbεnnijεkulu kuntigi, Diɲε wula kɔnɔ arajo la, Siliwi Harisɔn, arajo baaraw jεkulu marabaa, Diɲε wula kɔnɔ arajo la, ani Karolini Mɔnpeti, marayɔrɔ baarabolodalen marabaa, Afiriki tilebinyanfan ani suguya kunkankow dɔnbaa ŋana.

*Nin sun sera ka labεn ni Kanada gɔfεrεnaman ka senkrɔmadonni ye poroze hukumu kɔnɔ, min ye "Kεnεya ɲεtaa, kafoɲɔgɔnya ni bange hakεw ani denmisεnninw ka baloko ɲuman Burukina Faso (ADOLESCENTE)", poroze "Ko kuraw kεnεya, ani yiriwali hakεw la" (iHEARD) ani hakilila "HƐRƐ – Musow ka hεrε Mali kɔnɔ"*

*Poroze ADOSANTE waleyalen don jεkabaarakulu dɔ fε, « Helen Keller International », « Marie Stopes-Burkina Faso » (MSIBF), Diɲε wula kɔnɔ arajo, Kunnafoniw ni laadilikanw ani sεbεnko Sida ni sɔgɔsɔgɔninjε kan, o cakεda (CICDoc) ani Afiriki denmisεnya erezo kεnεya ni yiriwali (RAJS) la.*

*Poroze iHEARD ɲεmɔgɔya bε jεkabaarakulu dɔ bolo, ninnu b’o la : CODE, Diɲε wula kɔnɔ arajo (RRI) ani MSI Labεnna k’a waleya Malawi, FAWEMA, Farm Radio Trust, Women and Children First UK ani Maikhanda Trust, Girl Effect/ZATHU, Viamo ani Banja La Mtsogolo fε.*

Nin kunnafoni kura in labεnna k’a sababu kε hakilila « Hεrε » — Mali musow ka hεrε ka yεlεma ɲuman don musow ni musomanninw dabolo la kafoɲɔgɔnya ni bange kεnεya siratigε la, ani ka dɔ fara kunbεnni ani jaabi sɔrɔli la ɲangatawalew la ka ɲεsin suguya ma Sikaso, Segu, Motimaraw ani Bamakɔ faaba kɔnɔ Mali la. Poroze waleyara ni Hεrε - MSI Mali ka jεɲɔgɔnya, ni diɲε wula kɔnɔ arajo (RRI) ani « Women in Law and Development in Africa » (WiLDAF) ka jεɲɔgɔnya ye, ni Kanada diɲε makow ka wariladεmεn ye.